Uutisissa: Afganistan hylättiin.
Taleban otti vallan USA:n vetäydyttyä. Maan kristityt pyytävät rukousta.
Ja: Yksityiset yrittävät auttaa kristittyjä ja muita afganistanilaisia -
pakenemaan Talebania. Miksi USA:n ulkoministeriö on esteenä?
Ja: Texasissa astuu voimaan laki, joka kieltää abortit valtaosassa tapauksia.
Alkaako tästä taistelu aborteista?
KRISTILLISEN MAAILMAN UUTISET
Hei ja tervetuloa uutisten pariin!
Suuttumusta Amerikassa ja pelkoa Afganistanissa.
Ne ovat tunnelmat Yhdysvaltojen joukkojen vetäydyttyä Afganistanista.
USA:n presidenttiä kritisoidaan siitä, -
ettei kaikkia amerikkalaisia ja USA:ta auttaneita afganistanilaisia saatu pois.
Maan kristityt piileskelevät ja rukoilevat suojelusta.
19 vuotta, 10 kuukautta ja 23 päivää Afganistanin operaation alkamisesta -
kenraalimajuri Chris Donahue, -
82. maahanlaskudivisioonan komentaja, -
lähti viimeisenä Afganistanista hieman ennen puoliyötä 30.8.
Vetäytyminen päättää sotilaallisen evakuoinnin -
ja lähes 20-vuotisen operaation, -
joka alkoi pian syyskuun 11. päivän jälkeen vuonna 2001.
Operaatio ei ollut halpa.
2 461 amerikkalaissotilasta ja -siviiliä kuoli.
Yli 20 000 loukkaantui.
Varhain tiistaiaamuna Talebanin taistelijat ja johtajat -
käveleskelivät Kabulin lentokentän kiitotiellä -
ja julistivat, että myytti Amerikan voittamattomuudesta on murtunut.
Olemme saavuttaneet itsenäisyyden.
Karkotimme amerikkalaiset 20 vuoden jihadin ja uhrausten jälkeen.
Yhdysvaltain joukot evakuoivat 18 päivän aikana noin 123 000 siviiliä.
Heistä 6 000 oli amerikkalaisia.
Se on USA:n asevoimien historian suurin siviilievakuointi.
Silti maahan jäi pois haluavia USA:n kansalaisia -
ja tuhansia afganistanilaiskumppaneita.
Pieni määrä amerikkalaisia, alle 200 ja todennäköisesti lähemmäs sata, -
jäi Afganistaniin mutta haluaisi lähteä.
Kaksi viikkoa sitten -
George Stephanopoulosin haastattelussa ABC Newsillä -
Biden lupasi, että joukot jäävät maahan, kunnes kaikki on saatu ulos.
Jäämme, kunnes väkemme on haettu.
USA:n joukkojen vetäydyttyä herää kysymys, -
tuleeko Afganistanista taas terroristipesäke.
Taleban lupaa estävänsä sen, -
mutta monet uskovat Talebanin valtaannousun -
vahvistavan terroriryhmiä kuten al-Qaidaa ja Isisiä.
Rekrytointi ja radikalisoituminen lisääntyvät sen seurauksena, -
että jihadistien uskotaan voittaneen ensin Neuvostoliiton ja nyt USA:n.
Etenkin Afganistanin uskonnolliset vähemmistöt tuntevat seuraukset jo.
"Jaiuddin" on piileskellyt turvatalossa Kabulissa -
12 muun afganistanilaisen kanssa -
Talebanin vallattua Kabulin liki kolme viikkoa sitten.
Meistä yksi valvoo aina yöt kävellen ympäriinsä ja rukoillen, -
niin että joku on herättämässä muut, jos Taleban koputtaa ovelle.
CBN Newsin haastattelussa -
Jaiuddin ja muut maan pienen kristityn yhteisön jäsenet kertoivat, -
ettei heillä ole passeja eikä USA:n hallinnon matkustusasiakirjoja -
ja että toiveet pois pääsystä ovat kutistumassa.
Olimme suunnitelleet julistavamme evankeliumia uskovien kanssa, -
mutta sitten Taleban nousi nopeasti valtaan.
Nyt Taleban on merkinnyt heidät.
Saan joka päivä puhelun salaisesta numerosta.
Soittaja uhkaa mestata minut, jos minua näkyy.
Jaiuddin sanoo, ettei hän pelkää kuolemaa, -
mutta pyytää rukouksia maansa puolesta.
Rukoilemme, että Herra asettaisi enkelivartion -
talomme ympärille suojelemaan meitä.
Uskomatonta. Mittavat yksityiset evakuointiponnistelut jatkuvat, -
vaikka USA:n ulkoministeriö estää niitä tahallaan, yksi järjestö sanoo.
Hämmästyttävää. Se ei estä evakuointiyrityksiä.
Kansallisen turvallisuuden kirjeenvaihtaja Caitlin Burke -
jatkaa salaisista evakuointiyrityksistä.
Ulkoministeriön mukaan tehtävä Afganistanissa on ohi.
Painopiste siirtyy diplomatiaan.
Sadoille pois pyrkiville USA:n kansalaisille -
ja tuhansille afganistanilais- liittolaisille sota ei ole ohi.
Ihmisiä kuolee tälläkin hetkellä.
Monia tulee vielä kuolemaan, sillä he ovat siellä jumissa.
Presidentti Biden kehui evakuointia suurimmaksi laatuaan.
Se voi olla totta, mutta tuhansia evakuoitavia käännytettiin.
Edustaja Michael McCaul yritti evakuoida -
250 kristittyä orpoa tyttökuorolaista.
Heillä oli viisumit ja yksityiskone odottamassa.
Taleban pääsi heidät läpi, -
mutta oma hallintomme käännytti heidät pois Talebanin käsiin, -
tyttöjen odotettua siellä päivän.
Global Catalytic Ministries -järjestön Joel Richardson kuvailee, -
että häirintä tuntui tahalliselta.
Albania oli myöntänyt koneelle lentoluvan. Se oli jo ilmassa.
Ulkoministeriö ei antanut sille laskeutumislupaa.
Koneen piti palata.
Uutisissa kehutaan onnistunutta evakuointia.
Kentällä tilanne oli jotain aivan muuta.
Byrokratian ja virallisten evakuointikanavien esteet -
pakottivat McCaulin kaltaiset päättäjät omiin toimiin.
Se oli kuin rinnakkainen hallinnon operaatio, -
sillä oma hallintomme ei toiminut riittävän hyvin.
Myös yksityiset operaatiot ohittivat USA:n hallinnon.
Eräs menestyksekkäimmistä muodostui tuhansista vapaaehtoisista.
Aluksi sen piti pelastaa pieni lasten ryhmä.
Loppujen lopuksi se evakuoi yli 5 000 afganistanilaista.
Keskityimme suurimmassa vaarassa oleviin.
Kaikkiin, joita Taleban pitäisi kohteina.
Toisen, niin kutsutun ananas-ryhmän -
muodostivat mm. nykyiset ja entiset erikoisjoukkojen sotilaat.
He ovat pelastaneet jo yli tuhat ihmistä. Työ jatkuu.
Ryhmä sanoo, että evakuointeja auttava järjestely jatkuu.
Myös Global Catalytic Ministries jatkaa ponnisteluja.
Olemme rakentamassa "maanalaista rautatietä".
Etsimme turvataloja ja siirrämme evakuoitavia paikkoihin, -
joissa he voivat odottaa turvallisesti.
Meillä on ollut jo yli 50 operaatiota.
Valtaosa työstä liittyy evakuoitavien auttamiseen.
Verkoston kristityistä noin kolmannes haluaa jäädä, sanoo Richardson.
Osa vastuunkantajista oli Talebanin valtaannousun aikaan ulkomailla.
He ovat nyt palanneet Afganistaniin.
Niin innokkaasti he haluavat auttaa seurakuntaa kasvamaan siellä.
Tulossa: Uusi laki Texasissa voi olla lopun alkua aborteille Amerikassa.
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! New Orleansissa joudutaan yhä varautumaan pitkiin jonoihin -
huoltoasemilla ja ruokakaupoissa. Sähköt ovat poikki sadoiltatuhansilta.
Hurrikaani Ida piiskasi aluetta tuulilla, joiden nopeus oli 67 m/s.
Myrskyn jäänteet aiheuttivat suurtulvia maan koillisosassa.
Kuolleita on ainakin 46 Marylandista Connecticutiin.
New Yorkin metro jouduttiin sulkemaan tulvien takia.
Dramaattinen video.
Keskuspuistossa Taskco Brown ui tulvavetten yli turvaan -
kannatellen 8-kuista poikaansa.
Jumala antoi voimaa.
En ole kokenut vastaavaa. Se oli pelottavaa.
CBN:n Operaatio Siunaus jakaa Houmassa Louisianassa -
aggregaatteja, sankoja ja pressuja.
Texasissa astui voimaan laki, joka voi olla lopun alkua aborteille USA:ssa.
Laki kieltää abortit, jos sydämenlyönti havaitaan.
Korkein oikeus hylkäsi lakia koskevan valituksen äänin 5―4.
Laki voidaan vielä riitauttaa perustuslain nojalla, -
mutta päätöstä pidetään iso voittona elämää puolustaville. Brody Carter.
Arvioidaan, että USA:ssa tehdään 3 000 aborttia päivässä.
Sydämensyke-laki pienentänee määriä Texasissa.
Se myös muistuttaa maata elämästä kohdussa.
Texasin laki rikkoo räikeästi perustuslaillista oikeutta, -
jonka vuoden 1973 Roe vs. Wade -päätös takasi.
Texasin vauvat pelastuvat vastedes.
Abortti on Texasissa nyt rikos, jos vauvan sydän lyö.
On sanoinkuvaamaton ilo nähdä -
Roen murenevan silmiemme edessä.
Senaatin laki 8 kieltää abortin, jos sydämenlyönti on havaittu.
Niin voi käydä jo 5. viikolla.
Lakia ei valvo poliisi. Se on kansalaisten käsissä.
Aborttilobbarit ovat sekoamassa. He sanovat, että voi joutua liemeen, -
jos kyyditsee jonkun laittomaan aborttiin.
Vastaus on se, että älä kyyditse ketään.
Planned Parenthood -johtaja Alexis McGill Johnson tviittasi, -
että klinikat pysyvät auki -
ja texasilaisia autetaan luovimaan asiassa.
Juridinen tilanne hämmentää koko maata, myös elämän puolustajia.
Varmaa on, että Roe murenee.
Elämän puolustajille tämä on jännittävää aikaa.
Korkein oikeus käsittelee nyt syksyllä tärkeää tapausta, -
Dobbsin myöhäisen abortin tapausta.
Korkein oikeus ottaa kantaa siihen, -
ovatko elinkelpoisten abortit aina perustuslain vastaisia -
vai onko asiassa poikkeuksia.
Laki astuu joka tapauksessa voimaan Texasissa.
Sen odotetaan pelastavan päivittäin 150 vauvaa.
Työskentelin Planned Parenthood -klinikalla kahdeksan vuotta.
Näin 13-viikkoisen vauvan taistelevan instrumentteja vastaan.
Tajusin, että kohdussa on elämää ja ihmisyyttä -
ja olen kiistan väärällä puolella.
Brody Carter, CBN News.
Tulossa: Sankari, joka oli ensimmäisiä sotilaitamme Afganistanissa.
Miten kersantti voitti henkilökohtaisen sodan terroria vastaan?
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -äänite Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Hei taas! Maavoimien kersantti Mike Gonzales -
palveli Afganistanissa ja Irakissa kolme kertaa.
Hän sai 16 ansiomerkkiä.
Pian kotiin palattuaan Mike kohtasi erilaisen taistelun -
henkisellä, fyysisellä ja hengellisellä rintamalla.
Maavoimien kersantti Mike Gonzales kantoi univormua ylpeänä.
Pitkä koulutus antoi eväät sotaan. Uhraukset kuuluivat asiaan.
Ero vaimosta ja lapsista tuntui aina yhtä kurjalta.
Oltuaan Afganistanissa puoli vuotta Mike palasi Inezin ja lasten luo.
Liitto oli molemmille toinen.
Mike tiesi sotilaselämän koettelevan suhteita. Hän panosti kotilomiin.
Se oli aina jännää. Kuin olisi aloittanut alusta -
ja tutustunut uudelleen.
Mike oli hyvä isä. Sitä ihailin hänessä eniten.
Pian seurasivat vuoden komennukset Irakiin.
Tukikohdan ulkopuolella yöllä -
tunne, että voi koska tahansa kuolla, on sanoinkuvaamaton.
Pelkäsin itseni, kaverieni ja heidän perheidensä puolesta valtavasti.
Pelkäsin aina kuolemaa.
Kuolema elämässä alkaa vallata elämää.
Mike sai 16 ansiomerkkiä, -
mm. pronssitähden sadasta kenttätehtävästä.
Traumanjälkeinen stressihäiriö hiipi kolmannella komennuksella.
Varoituksista huolimatta Mike turrutti ahdistusta ja masennusta päihteillä.
Kätkin sen hyvin. Kukaan ei tiennyt.
Olin hengellisesti kuollut, ja sieluni janosi jotain.
Ainoa asia, millä osasin lääkitä sitä, oli alkoholi.
Yöllä kotona nukkuessaan Mike oli yhä Irakissa.
Painajaisissa vihollinen ajoi minua takaa -
hiekassa, kaupungeissa, vuorilla.
Heitä oli satoja. Juoksin pakoon.
Se tuntui hyvin todelliselta. Aloin kuulla ja nähdä asioita.
Aloin kurkkia jokaisen sängyn alle.
Tulin niin vainoharhaiseksi, että se alkoi kalvaa minua.
Vaimo sanoi, etten ollut oma itseni.
Ajattelin, että ehkä se aikaa myöden paranee.
Stressihäiriö ja riippuvuudet aiheuttivat Mikessä raivokohtauksia.
Riitelimme rahasta, alkoholinkäytöstä, lapsista.
Mike sai diagnoosin stressihäiriöön ja aloitti hoidot.
Silti syöksykierre jatkui.
Hän petti vaimoaan ja jätti perheensä.
Hän majaili ystävien luona ja nukkui autossa tai motellissa.
Oloni oli tosi toivoton.
Millaisen kodin pystyisin tarjoamaan lapsilleni ilman isää?
Kestettyään kolme vuotta Inez haki avioeroa.
Hän alkoi käydä myös kirkossa -
ja pyytää Jumalaa pelastamaan Miken ja perheen.
Muistan sanoneeni:
"Etkö Sinä sitä halua?"
"Etkö siksi luonut miestä ja naista -
perustamaan perheen, niin että olet sen keskellä?"
Kahden päivän päästä Inez sai tekstiviestin. Mike halusi jutella.
Mike kertoi kohtaamisesta, joka ei ollut uni eikä takauma.
Jokin liikkui ja kutitti varpaitani.
Heräsin kolmesti. Heitin peiton pois.
Edessäni oli kammottava demoninen olento.
Hyppäsin sängystä sydän hakaten.
Tiesin taistelun olevan nyt hengellistä.
Stressihäiriöni ei ollut vain henkistä ja fyysistä vaan myös hengellistä.
Mike pyysi päästä kotiin. Inez sanoi, että kotiin tuli eri mies.
Hän ei juonut vaan luki Raamattua. Hän halusi mukaan kirkkoon.
Kerran saarna käsitteli Jumalan armoa ja parantavaa voimaa.
Tarvitsin tietää, että on olemassa Jeesus Kristus, -
joka oli valmis antamaan elämänsä edestäni -
ja että Hän haluaa antaa minulle rauhan ja ilon.
Silloin nostin käteni antautumisen merkiksi.
Annoin Hänelle elämäni. Hän on Vapahtajani ja Parantajani.
Hän toisi minut takaisin elämään.
Harteiltani putosi taakka.
Miken aito katumus ja Inezin anteeksianto eheyttivät liiton.
Olemme nyt niin läheisiä ja rakastuneita kuin olla voi.
Hän antoi minulle anteeksi ja pysyi rinnallani.
Hän rukoilee puolestani aina. Se on tosi rakkautta.
Samalla paranivat yksinäisyyden tunne, -
masennus, ahdistus ja stressihäiriöön kuuluva vainoharhaisuus.
Nyt tiedän, kuka olen. Kaikkivaltiaan Jumalan lapsi.
En enää taistele stressihäiriötä vastaan yksin, -
vaan maailman Vapahtaja on kanssani.
Matt. 11 [vapaasti]: "Tulkaa tyköni te työn ja kuormien uuvuttamat.
Annan teille levon. Ottakaa ikeeni päällenne ja oppikaa minusta.
Olen sydämeltäni lempeä ja nöyrä. Niin löydätte levon sielullenne.
Ikeeni on sopiva. Kuormani on kevyt."
Hyvä sananpaikka.
Jos haluat postittaa kirjeen Jumalalle... Ai, ensin tauolle.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSOHJELMA
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Jos haluat postittaa kirjeen Jumalalle, mihin lähetät sen? No Jerusalemiin.
Lähi-idän kirjeenvaihtaja Julie Stahl kertoo, mitä kirjeille tapahtuu.
Joka vuosi sadat ihmiset kirjoittavat Jumalalle kirjeen.
Se tulee Israelin postille.
Posti tuo Jumalalle osoitetut kirjeet perinteisesti tänne.
Kirjeet pannaan perinteen mukaisesti Länsimuurin rakoihin -
ennen rosh hashana -juhlaa.
Jumalan huone on oleva kaikkien kansojen rukoushuone, sanoo Jumala.
Täältä nousevat kaikkien rukoukset.
Länsimuurin rabbi Shmuel Rabinovitch sanoo, -
että he pyytävät Jumalaa kuulemaan.
"Jumala, lopeta koronapandemia ja pane vanhempani ostamaan minulle -
uusi puhelin ja kaiutin", kirjoittaa Aron Saksasta.
"Isä, anna anteeksi. En ole pystynyt tekemään parannusta."
"Huolehdi miesvainaani sielusta ja elävistä." Sylvia Ecuadorista.
"Jumala, anna minulle uusia ystäviä. Käske perheeni auttaa minua."
"Minulla ei ole ketään juttukaveria", kirjoittaa Anna, yh-äiti Kanadasta.
Israelin postin johtaja Danny Goldstein sanoo, -
että posti auttaa mielellään niitä, jotka eivät pääse tänne.
Ennen kirjeitä tuli säkeittäin, -
mutta ei enää, sillä moni lähettää pyyntönsä sähköisesti.
Tänä vuonna kirjeiden määrä kasvoi 30 prosenttia -
luultavasti koronan takia.
Tänä vuonna ihmisten on vaikea päästä muurille, -
joten kirjeitä tulee enemmän.
Goldstein kertoo, että monet pyytävät pandemian takia terveyttä, -
paranemista ja normaalia arkea.
Julie Stahl, Länsimuuri, Jerusalem.
Kiva juttu. - Jumala kuulee kaikki nuo rukoukset.
Hän lukee postinsa.
Kuten lapsilla yleensä, Linalla oli paljon kysymyksiä etenkin Jumalasta.
Kukaan ei osannut vastata. Silloin ystävä kutsui hänet kirkkoon.
Lina, 10, ja hänen veljensä asuvat isoäidin luona.
Äiti on töissä muualla elättääkseen heidät.
He harjoittivat viime aikoihin asti buddhalaisuutta.
Palvoin epäjumalia isoäitini kanssa.
Poltin suitsuketta ja rukoilin kuollutta esivanhempaani.
Siitä huolimatta Linalla oli kysymyksiä.
Mietin aina, että jos Jumala on totta, miksi en näe Häntä. Missä Hän elää?
Kerran ennen koronapandemiaa Lina kutsuttiin veljensä kanssa -
katsomaan Superkirjaa.
Kertomus Mooseksesta kosketti sydäntäni.
Jumalan avulla hän halkaisi meren kahtia.
Se oli tosi hyvä kertomus.
Aloin uskoa, että Jumala on hyvä ja että Hän auttaa, kun pyydämme.
Lina rukoili opettajan perässä pelastusrukouksen.
Rukoilen joka aamu, että veli ja ystävämme -
kuulevat ilosanoman Jeesuksesta.
Kun koronapandemia paheni Kambodžassa, -
isoäidin oli talousahdingon takia vaikeaa saada ruokaa lapsille.
Niinpä Lina rukoili ja pyysi Jeesusta auttamaan heitä.
Silloin Orvon lupaus toi meille ruokapaketteja ja riisiä.
Nyt tiedän varmaksi, että Jumala kuuli rukoukseni.
Tässä on isoäiti Ree.
Kiitos Jumalalle, että autoitte lapsenlapsiani.
Linan ansiosta minäkin uskon nyt Jeesukseen.
Ansiostanne Jumala toi meille Superkirjan kautta ilosanoman.
Lapsen kaltainen uskon rukous. - Ajattelin juuri samaa.
Näkemiin! - Jumalan siunausta.
Suomennos: Marianne Tenetz